# youc'hadennoù
## Brezhoneg
### Etimologiezh

    Savet diwar an anv-kadarn youc'hadenn hag an dibenn-ger -où

### Furm anv-kadarn

youc'hadennoù /juɣaˈdɛnːu/
* Furm lies an anv-kadarn youc'hadenn
** A-vesk an tan e save youc'hadennou a-walc'h da spontan loened gouez. — (Erwan ar Moal, Pipi Gonto, Kemper, 1925, p. 24.)
** Hag an dra-se a oa gwir, gwiroc'h eget gwir, rak klevet e oa bet, e-pad an noz, youc'hadennoù mantrus, spontus, ha den ebet war an douar ne c'halle youc'hal en doare-se. — (Jakez Riou, An Ti Satanazet, Skridoù Breizh, 1944, p. 80.)
** Tregerniñ a rae ar stankennoù, gant o youc'hadennoù ha gant trouz ar mailhoù, o wellat ar filc'her, d'ober barvenn dezho. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 230.)
** Dre ma nesae ouzh ar c'hal e strinke ar youc'hadennoù a levenez hag e tarzhe stlakadeg-daouarn a bep tu. — (Jakez Konan, Lannevern e kañv ha danevelloù all, Al Liamm, 1980, p. 65.)
** Ur vandennad gouelini, a oa souchet er garreg vras, a oa tec'het a-denn-askell, youc'hadennoù skiltr ganto. — (Goulc'han Kervella, Brezel ar Rigadell, Al Liamm, 1994, p. 110.)
** Trouz ha buhez a oa er porzh, ar c'hefluskerien en-dro, dour ha moged o tont diouto, monedone ar c'hirri-dre-dan, youc'hadennoù ar besketaerien hag ar vezhinaerien. — (Goulc'han Kervella, Brezel ar Rigadell, Al Liamm, 1994, p. 132.)
** Pa gouezhas tammoù gwer war ar blasenn e savas youc'hadennoù e-touez an arsailherien. — (Fañch Peru, Kañfarded Milin ar Wern, Skol Vreizh, 2008, p. 81.)
** En aer yen e voe klevet youc'hadennoù ar Gripi-Aour da enoriñ an taol kaer [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 194.)
** Youc'hadennoù a levenez a voe taolet gant Ron ha Hermione, ken na dregernas ar sal ganto. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 289.)

#### Troidigezhioù

* galleg : clameurs , cris